cyanic-selkie/wikianc huggingface dataset:
อำนาจ สอนอิ่มสาตร์
งานบันเทิง
ต่อมาเมื่อคุณเปี่ยมซื้อภาพยนตร์ 16 มม. ขาวดำ เรื่อง หนูจ๋า (2497) จากหม่อมหลวงรุจิรา อิศรางกูร มาฉายต่อก็มอบให้อำนาจเป็นผู้พากย์ภาพยนตร์เรื่องนี้และที่มาของชื่อนักพากย์ “ขุนแผน” ก็เกิดจากจุดนี้เองกล่าวคือ เมื่อจะมีคนนำภาพยนตร์ไปฉาย ก็มาถามคุณเปี่ยมเสมอว่า ใครจะพากย์หนูจ๋า คุณเปี่ยมก็ตอบว่า.. ไอ้ ขุนแผน ไง.. เพราะก่อนหน้านี้มักจะมีแฟนภาพยนตร์สาวๆ มาถามหาอำนาจอยู่เสมอ นัยว่า เสน่ห์แรง สาวๆ ติดกันเกรียวก็เลยโดนคุณเปี่ยมล้อว่าเป็น ขุนแผน
อำนาจเองก็ไม่ค่อยจะปลื้มกับชื่อขุนแผนเท่าไหร่ แต่เพราะผู้มีพระคุณตั้งให้ ก็เลยใช้ชื่อ ขุนแผน เรื่อยมา ขุนแผน ตระเวนพากย์ภาพยนตร์กลางแปลงแถวจังหวัดนครปฐม, ราชบุรี, สุพรรณบุรี, กาญจนบุรี, สมุทรสาคร, สมุทรสงคราม กระทั่งกลางเดือนเมษายน 2497 ก็กลับกรุงเทพฯ มาเกณฑ์ทหาร จับสลากติดทหารเกณฑ์ผลัดหกซึ่งจะต้องรายงานตัววันที่ 2 ตุลาคม 2497 ระหว่างที่รอนั้น ขุนแผนก็กลับเข้าไปทำงานเป็นช่างแสงช่างไฟฟ้าที่โรงถ่าย ส.อาสนจินดา ซอยทองหล่อ ถนนสุขุมวิท ระหว่างที่เป็นช่างไฟฟ้านั้น ก็มีเพื่อนแนะนำให้ขุนแผนรู้จักคุณทวีสุข โปตะวาณิช เจ้าของโรงภาพยนตร์เฉลิมราช จังหวัดชลบุรี และยังเป็นผู้จัดหาภาพยนตร์และจัดหานักพากย์ไปฉายที่โรงภาพยนตร์เฉลิมวัฒนา จังหวัดลำปาง โรงภาพยนตร์ชุมพรภาพยนตร์ ชุมพร ซึ่งสมัยนั้นจะเรียกว่า โรงหนังสายเตี่ยเม่งอู๋
ขุนแผนได้พากย์ภาพยนตร์ในสังกัดของเตี่ยเม่งอู๋ โดยเริ่มพากย์ภาพยนตร์ฝรั่งเรื่อง "สาวน้อยเลือดโรมัน" ที่โรงภาพยนตร์เฉลิมวัฒนา จังหวัดลำปาง โรงภาพยนตร์เฉลิมชล จังหวัดชลบุรี ต่อมาเมื่อเข้าเป็นทหารเกณฑ์อยู่กองพลทหารม้า สนามเป้า ก็ยังลามาพากย์ภาพยนตร์โรงชานกรุงด้วย หลังปลดประจำการ ขุนแผนก็ยังเดินหน้าพากย์ภาพยนตร์โรงไปเรื่อยๆ และได้ร่วมสร้างภาพยนตร์กับนายทุนหลายท่าน ต่อมาในปี พ.ศ. 2505 ได้ร่วมหุ้นกับ กิตติพงศ์ เวชภูญาณ, ดารณี ณ วังอินทร์ และ รังสี ทัศนพยัคฆ์ ตั้งบริษัท "จิตรวาณีภาพยนตร์" สร้างภาพยนตร์เงินล้านอีกมากมายหลายเรื่อง ซึ่งล้วนแล้วนำแสดงโดย มิตร ชัยบัญชา และ เพชรา เชาวราษฎร์
ขุนแผนเริ่มคิดจะวางไมค์พากย์ภาพยนตร์ โดยอาศัยความรู้ที่เรียนมาร่วมกับน้องชาย เสกสรร สอนอิ่มสาตร์ เปิดห้องบันทึกเสียงคิงส์ซาวด์ เมื่อวันที่ 1 ตุลาคม พ.ศ. 2507 รับจ้างทำแผ่นเสียงโฆษณาทางสถานีโทรทัศน์และวิทยุกระจายเสียง ทำแผ่นสปอตโฆษณาภาพยนตร์ไทยและต่างประเทศ ต่อมาวันที่ 1 ตุลาคม พ.ศ. 2509 อำนาจในนาม ดุ่ย ณ บางน้อย ก็เริ่มจัดรายการวิทยุ คุยโขมงหกโมงเช้า ที่ สถานีวิทยุ ปตอ. AM 600 Hz สี่แยกเกียกกาย ระหว่างนั้นก็ยังรับพากย์ภาพยนตร์ไปด้วย
งานการเมือง
- พ.ศ. 2516 - พ.ศ. 2517 เป็นคณะกรรมการและอนุกรรมการร่างรัฐธรรมนูญ
- พ.ศ. 2516 - พ.ศ. 2518 เป็นกรรมการแก้ไขปัญหาที่ดินทำกิน และ ผลผลิตราคาตกต่ำ รัฐบาลนายสัญญา ธรรมศักดิ์
- พ.ศ. 2524 - พ.ศ. 2528 เป็นกรรมการประชาสัมพันธ์นายกรัฐมนตรี พลเอก เปรม ติณสูลานนท์
- พ.ศ. 2529 - พ.ศ. 2531 เป็นกรรมการที่ปรึกษานายกรัฐมนตรี ฝ่ายการเมือง และเป็นคณะกรรมการสำนักงานคณะกรรมการวัฒนธรรมแห่งชาติ กระทรวงศึกษาธิการ
- พ.ศ. 2534 - พ.ศ. 2535 สมาชิกสภานิติบัญญัติแห่งชาติ กรรมาธิการการท่องเที่ยวและกีฬา และกรรมาธิการวิสามัญเพื่อปรับปรุงกฎหมายอีกหลายฉบับ
- พ.ศ. 2539 - พ.ศ. 2543 สมาชิกวุฒิสภา กรรมาธิการการพาณิชย์และการอุตสาหกรรม, กรรมาธิการการป้องกันปราบปรามการฟอกเงินและยาเสพติด, กรรมาธิการสามัญเพื่อทำหน้าที่ตรวจสอบประวัติผู้รับการเสนอชื่อเป็นคณะกรรมการป้องกันและปราบปรามการทุจริตแห่งชาติ และผู้ที่ได้รับการเสนอชื่อเป็นคณะกรรมการการเลือกตั้ง (ประเทศไทย)
ชีวิตส่วนตัว
อำนาจ สอนอิ่มสาตร์ เคยใช้ชีวิตร่วมกับนักพากย์ภาพยนตร์ชื่อดัง "ดารณี ณ วังอินทร์" มีบุตรและธิดา 4 คน ชาย 2 หญิง 2 และได้หย่าร้างกันจนในปี พ.ศ. 2518 ได้สมรสกับคุณพานทอง สอนอิ่มสาตร์ ถูกต้องตามกฎหมายไทย มีบุตรและธิดา 2 คน เป็นหญิง 1 ชาย 1
เครื่องราชอิสริยาภรณ์
นายอำนาจ สอนอิ่มสาตร์ ได้รับเครื่องราชอิสริยาภรณ์ในประเทศและเครื่องอิสริยาภรณ์ต่างประเทศดังนี้
รางวัลเกียรติยศ
- พ.ศ. 2518 รางวัลกิติคุณสัมพันธ์ "สังข์เงิน" จัดโดย "สมาคมนักประชาสัมพันธ์แห่งประเทศไทย"
- พ.ศ. 2537 รางวัล "พ่อประชาธิปไตย" ได้รับการยกย่องจาก "สำนักงานสร้างเสริมเอกลักษณ์แห่งชาติ สำนักนายกรัฐมนตรี"
- พ.ศ. 2553 รางวัล "ผู้ใช้ภาษาไทยดีเด่นแห่งชาติ" ได้รับการยกย่องจาก กระทรวงวัฒนธรรม
- พ.ศ. 2559 รางวัลเกียรติยศทางด้านวิทยุ รางวัลนาฏราช ครั้งที่ 8 จัดโดย "สมาพันธ์สมาคมวิชาชีพวิทยุกระจายเสียงและวิทยุโทรทัศน์"
อ้างอิง
ชุมทางหนังไทยในอดีต เสนอ "ดุ่ย ณ บางน้อย คุยโขมงฯ เรื่อง ขุนแผน นักพากย์หนัง" โดย มนัส กิ่งจันทร์
เหตุโจมตีทางอากาศใส่อาคารอยู่อาศัยในดนีปรอ พ.ศ. 2566
ในวันที่ 14 มกราคม พ.ศ. 2566 เวลาประมาณ 15:39 นาฬิกา ขีปนาวุธประเภทคา-22 ของรัสเซียได้ถล่มอาคารที่พักอาศัย 9 ชั้น เลขที่ 118 ถนนนาแบแรฌนา แปแรมอฮือ ในเมืองดนีปรอ ประเทศยูเครน ทำลายทางเข้าและห้องอยู่อาศัย 236 ห้อง ตัวเลขอย่างเป็นทางการในวันที่ 19 มกราคม ระบุว่ามีผู้เสียชีวิต 46 คน (รวมเด็ก 6 คน) และผู้บาดเจ็บ 80 คน (12 คนมีอาการสาหัส) ผู้อยู่อาศัยในอาคาร 39 คนได้รับการช่วยเหลือออกมาในขณะที่มีรายงานผู้สูญหาย 11 คน อาคารที่ถูกทำลายเสียหายส่งผลให้มีผู้คนราว 400 คนไร้ที่อยู่อาศัย
เหตุโจมตีครั้งนี้เป็นส่วนหนึ่งของปฏิบัติการโจมตีของรัสเซียต่อพลเรือนและโครงสร้างพื้นฐานของพลเรือนยูเครน และกลายเป็นเหตุโจมตีของรัสเซียที่สร้างความเสียหายรุนแรงที่สุดแก่อาคารที่อยู่อาศัยในยูเครนในรอบหกเดือนที่ผ่านมา มีการประกาศการไว้ทุกข์เป็นเวลาสามวันในเมืองดนีปรอ
เส้นเวลา
การแจ้งเตือนภัยทางอากาศในท้องถิ่นเริ่มขึ้นเมื่อเวลา 14:00 นาฬิกา กองกำลังป้องกันภัยทางอากาศยูเครนได้ยิงขีปนาวุธ 6 ลูกจาก 8 ลูกตกเหนือแคว้นดนีปรอแปตร็อวสก์ เสียงระเบิดดังขึ้นเมื่อเวลาประมาณ 15:30 นาฬิกา เมื่อขีปนาวุธประเภทคา-22 พุ่งชนอาคารหลายชั้นเลขที่ 118 ถนนนาแบแรฌนา แปแรมอฮือ เขตซอบอร์นึย เมืองดนีปรอ ในขณะนั้นยูเครนไม่มีระบบป้องกันภัยทางอากาศที่จะสกัดกั้นขีปนาวุธคา-22 ได้ และนับตั้งแต่ที่รัสเซียรุกรานยูเครนในเดือนกุมภาพันธ์ พ.ศ. 2565 เป็นต้นมา รัสเซียได้ใช้ขีปนาวุธประเภทดังกล่าวโจมตียูเครนมาแล้ว 210 ลูก โดยไม่มีลูกใดถูกยิงตกเลย
ในเบื้องต้นมีรายงานว่าการโจมตีได้คร่าชีวิตผู้คนไป 20 คน (รวมถึงเด็กหญิงอายุ 15 ปีคนหนึ่ง) และทำให้มีผู้บาดเจ็บ 73 คน (รวมถึงเด็ก 14 คน เด็กที่อายุน้อยที่สุดมีอายุ 3 ปี และมีรายงานว่าเด็กหญิงอายุ 9 ปีคนหนึ่งมีการสาหัส) ไม่มีใครทราบชะตากรรมของผู้อยู่อาศัยในอาคารอีก 26 คน อานัสตาซียา ชแวตส์ วัย 23 ปี ซึ่งอยู่ในอาการตกใจในห้องน้ำชั้น 7 รอดชีวิตอย่างปาฏิหาริย์ แต่พ่อแม่ของเธอที่อยู่ในบ้านเดียวกันสูญหายไป สองวันต่อมา ร่างของพ่อแม่ของชแวตส์ถูกพบอยู่ใต้ซากปรักหักพัง ก่อนหน้านี้ในเดือนกันยายน กองทัพรัสเซียได้สังหารวลาดึสเลา คู่หมั้นของชแวตส์ซึ่งเป็นทหารยูเครน
เมื่อวันที่ 15 มกราคม สำนักงานสถานการณ์ฉุกเฉินแห่งรัฐยูเครนรายงานว่ามีผู้เสียชีวิต 23 คนจากการยิงขีปนาวุธของรัสเซียใส่อาคารดังกล่าว เมื่อถึงเวลา 13:15 นาฬิกา (วันถัดมา) มีรายงานผู้สูญหาย 43 คน ผู้บาดเจ็บ 72 คน (รวมถึงเด็ก 13 คน) และผู้ได้รับการช่วยเหลือออกมา 39 คน ในช่วงบ่ายของวันที่ 15 มกราคม วอลอดือมือร์ แซแลนสกึย ประธานาธิบดียูเครน ได้แสดงความเสียใจต่อครอบครัวของผู้เสียชีวิต 25 คนผ่านทางเทเลแกรม ในช่วงเช้าของวันที่ 16 มกราคม วาแลนตึน แรซนีแชนกอ ผู้ว่าการแคว้นดนีปรอแปตร็อวสก์ ได้ปรับยอดผู้เสียชีวิตเป็น 35 คน ซึ่งรวมถึงเด็ก 2 คน มีผู้ได้รับการช่วยเหลือแล้ว 39 คน และมีผู้บาดเจ็บ 75 คน โดย 14 คนในจำนวนนี้เป็นเด็ก ผู้อยู่อาศัยในอาคาร 35 คนยังคงสูญหาย ความเสียหายจากการโจมตีทำให้ห้องอยู่อาศัย 236 ห้องเสียหาย และผู้คนราว 400 คนไร้ที่อยู่อาศัย ปฏิบัติการค้นหาและกู้ภัยถูกยกเลิกในวันอังคารที่ 17 เมื่อยอดผู้เสียชีวิตอยู่ที่ 44 คน ซึ่งรวมถึงเด็ก 5 คน มีผู้บาดเจ็บ 79 คน และผู้ได้รับการช่วยเหลือ 39 คน
หนึ่งในบรรดาผู้เสียชีวิตได้แก่ มือคัยลอ กอแรนอว์สกึย หัวหน้าผู้ฝึกสอนนักมวยทีมชาติยูเครนจากแคว้นดนีปรอแปตร็อวสก์
อาวุธ
ขีปนาวุธที่ใช้โจมตีอาคารแห่งนี้คือขีปนาวุธต่อต้านเรือคา-22 ซึ่งเป็นประเภทเดียวกันกับที่ใช้โจมตีศูนย์การค้าอัมสตอร์ที่เมืองแกรแมนชุกเมื่อวันที่ 27 มิถุนายน พ.ศ. 2565 พลอากาศโท มือกอลา ออแลชชุก ผู้บัญชาการกองทัพอากาศยูเครน กล่าวว่าในช่วงเวลาที่เกิดเหตุ กองทัพยูเครนไม่มีอาวุธที่จะยิงสกัดขีปนาวุธดังกล่าว และในช่วงสงครามเต็มรูปแบบตลอดปีที่ผ่านมา ในบรรดาขีปนาวุธคา-22 ทั้ง 210 ลูกที่รัสเซียยิงใส่ยูเครน ไม่มีแม้แต่ลูกเดียวที่ถูกยิงตก ออแลชชุกกล่าวถึงรายงานก่อนหน้านี้ที่ว่าขีปนาวุธดังกล่าวถูกยิงตกว่าเชื่อถือไม่ได้และไม่ถูกต้อง
การสืบสวน
ในวันที่ 15 มกราคม พ.ศ. 2566 สำนักงานอัยการสูงสุดยูเครนระบุว่าผู้ที่ยิงขีปนาวุธโจมตีดังกล่าวน่าจะเป็นกรมบินที่ 52 ของรัสเซีย ซึ่งประจำการอยู่ที่ฐานไชคอฟกาในแคว้นคาลูกาเท่านั้น ในวันเดียวกัน รายชื่อทหารที่มีส่วนเกี่ยวข้องโดยตรงกับอาชญากรรมครั้งนี้ได้รับการเผยแพร่ทางเว็บไซต์ Molfar Global (ชุมชนข่าวกรองจากแหล่งข้อมูลเปิด) ชื่อของทหาร 44 นายจาก 52 นายของกรมบินที่ 52 ได้รับการเปิดเผย นี่คือกองทหารเดียวกันกับที่ยิงขีปนาวุธโจมตีศูนย์การค้าอัมสตอร์ในเมืองแกรแมนชุกเมื่อวันที่ 27 มิถุนายน พ.ศ. 2565
ในวันที่ 16 มกราคม พ.ศ. 2566 หน่วยความมั่นคงยูเครนยืนยันการมีส่วนร่วมในการโจมตีด้วยขีปนาวุธของกรมบินที่ 52 ของรัสเซีย โดยเจาะจงไปที่ทหารรัสเซีย 6 นาย
แล้วแต่ดาว
กำกับการแสดงโดย ศิวัจน์ สวัสดิ์มณีกุล (นิว) อำนวยการผลิตโดยจีเอ็มเอ็มทีวี ร่วมกับ สตูดิโอ วาบิ ซาบิ เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 ซึ่งเป็นหนึ่งโปรเจ็กต์ซีรีส์ Star&Sky แล้วแต่ดาว | ขั้วฟ้าของผม โดยแล้วแต่ดาวจะออกอากาศจำนวน 8 ตอนในครึ่งแรกและต่อด้วยขั้วฟ้าของผม เริ่มออกอากาศครั้งแรกในวันที่ 8 เมษายน พ.ศ. 2565 ทางช่องจีเอ็มเอ็ม 25 เวลา 20:30 น. (ตามเวลาไทย) และย้อนหลังทางแอปพลิเคชันวิว ในเวลา 22:30 น.
นักแสดงและบทบาท
ด้านล่างนี้เป็นรายชื่อนักแสดงและบทบาทที่ได้รับ :
เรตติง
ในตารางด้านล่างนี้ ' แสดงถึงเรตติงที่ต่ำที่สุดและ ' แสดงถึงเรตติงที่สูงที่สุด
โพธิปักขิยธรรม
โพธิปักขิยธรรม หรือ โพธิปักขิยธรรม 37 เป็นธรรมอันเป็นฝักฝ่ายแห่งความตรัสรู้ คือ เกื้อกูลแก่การตรัสรู้ เกื้อหนุนแก่อริยมรรค มี 37 ประการคือ
"ภิกษุทั้งหลาย ก็โพธิปักขิยธรรมเป็นไฉน? คือ สัทธินทรีย์ เป็นโพธิปักขิยธรรมย่อมเป็นไปเพื่อความตรัสรู้ วิริยินทรีย์ ... สตินทรีย์ ... สมาธินทรีย์ ...ปัญญินทรีย์ เป็นโพธิปักขิยธรรม ย่อมเป็นไปเพื่อความตรัสรู้."
"ภิกษุทั้งหลาย บรรดาสัตว์ดิรัจฉานทุกจำพวก สีหมฤคราช โลกกล่าวว่า เป็นยอดของสัตว์เหล่านั้น เพราะมีกำลัง มีฝีเท้า มีความกล้า ฉันใด บรรดาโพธิปักขิยธรรม ทุกอย่าง ปัญญินทรีย์ เรากล่าวว่า เป็นยอดแห่งโพธิปักขิยธรรมเหล่านั้น เพราะเป็นไปเพื่อความตรัสรู้ ฉันนั้นเหมือนกัน."
ส่วนที่ตรัสถึงโพธิปักขิยธรรม 37 ประการโดยตรง เช่น
"ภิกษุเป็นผู้มีธรรมงามอย่างไร ภิกษุในธรรมวินัยนี้ เป็นผู้ประกอบด้วย ความเพียรในการเจริญโพธิปักขิยธรรม ๓๗ ประการเนืองๆ ดูกรภิกษุทั้งหลาย ภิกษุเป็นผู้มีธรรมงามอย่างนี้แล ภิกษุเป็นผู้มีศีลงาม มีธรรมงาม ด้วยประการดังนี้ ฯ"
วัดศรีสุทธาวาส (จังหวัดเลย)
วัดศรีสุทธาวาส เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกุดป่อง อำเภอเมืองเลย จังหวัดเลย ตั้งอยู่บนเกาะซึ่งเรียกว่า "ดอนเลยหลง" เป็นดอนที่แม่น้ำเลยไหลอ้อมโค้งโอบเกือบรอบ ปัจจุบันแม่น้ำเปลี่ยนทางจึงมีสภาพเป็นเกาะ
วัดศรีสุทธาวาสตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2493 ได้ย้ายมาจากวัดศรีสะอาด (บริเวณหน้าโรงเรียนศรีสะอาดเทศบาล 1 ในปัจจุบัน)  มาสร้างใหม่ เมื่อ พ.ศ. 2491 โดยพระธรรมวราลังการ (หลวงปู่ศรีจันทร์วัณณาโภ ป.ธ.6) เจ้าอาวาส เมื่อครั้งดำรงสมณศักดิ์ที่พระครูอดิสัยคุณาธาร เพราะวัดศรีสะอาด (เก่า) ตั้งอยู่ในเมืองที่แออัด มีถนนบีบสองด้านและตั้งอยู่ริมตลิ่งแม่น้ำเลย จึงถูกลำน้ำเลยกัดเซาะ  ทำให้เนื้อที่บริเวณวัดแคบลงทุกปี เมื่อย้ายวัดมา ณ ที่ตั้งปัจจุบันคือดอนเลยหลง เจ้าของที่ดินที่ทำกินบนเกาะดอนเลยหลง 5 คน คือ นายกัณฑะ ลำมะยศ นายสังวาลย์ ม่วงนนทะศรี นายเชิญ ดีสุทธิ นายลาน ศรีทัดจันทา และนางใบ พิมเขต จึงได้ถวายที่ดินของจนให้หลวงปู่ศรีจันทร์สร้างวัดโดยไม่คิดมูลค่าใด ๆ แรกเริ่มใช้ชื่อว่า วัดมหาวิสุทธิเทพทีปาราม หรือ วัดศรีทีปาราม แต่ประชาชนทั่วไปนิยมเรียกว่า วัดเลยหลง ตามภูมิประเทศที่ตั้งวัด
พ.ศ. 2491 สร้างอุโบสถและผูกพัทธสีมา ฝังลูกนิมิต ในปี พ.ศ. 2503 ได้จัดตั้งสำนักศาสศึกษา เปิดสอนพระปริยัติธรรม แผนกธรรม บาลี มาตั้งแต่เริ่มสร้างวัด
อาคารเสนาสนะประกอบด้วยอุโบสถ วิหาร หอระฆัง ศาลาบำเพ็ญกุศล ศาลาการเปรียญ ศาลาอเนกประสงค์ และมณฑป ปูชนียสถานมีพระบรมสารีริกธาตุเจดีย์ ต้นพระศรีมหาโพธิ์ ปูชนียวัตถุมีพระพุทธรูปศิลาโบราณ
สถาปัตยกรรมกูกี
สถาปัตยกรรมกูกี (Googie architecture;  ) เป็นรูปแบบหนึ่งของสถาปัตยกรรมฟิวเชอริสต์ ที่ได้รับอิทธิพลจากวัฒนธรรมรถยนต์, เครื่องบินเจ็ต และ สเปซเอจ กับ อะทอมิกเอจ โดยเริ่มต้นในแคลิฟอร์เนียใต้ควบคู่ไปกับสถาปัตยกรรมแบบสตรีมไลน์มอเดอร์นของทศวรรษ 1930s กูกีเริ่มเป็นที่นิยมไปทั่วสหรัฐในปี 1945 ถึงต้นทศวรรษ 1970s
สถาปัตยกรรมแบบกูกีเป็นที่นิยมในโมเต็ล, คอฟฟีเฮาส์ และปั๊มน้ำมัน ต่อมารูปแบบกูกีกลายเป็นที่รู้จักในวงกว้างในฐานะสไตล์มิดเซนจูรีมอเดิร์น ด้วยองค์ประกอบที่เป็นตัวแทนของสุนทรียภาพแบบพอพพูลูกซ์ ดังที่พบในทีดับเบิลยูเอเทอร์มินอล โดยเอโร ซาริเนน คำว่า Googie มาจากกูกีส์คอฟฟีช็อป (ปัจจุบันปิดกิจการไปแล้ว) ในฮอลลีวูด designed by John Lautner. รูปแบบสถาปัตยกรรมที่คล้ายคลึงกันนี้จึงอาจเรียกว่า พ็อพพูลูกซ์ (Populuxe) หรือ ดูว็อพ (Doo Wop)
องค์ประกอบของกูกีประกอบด้วยหลังคาโค้งขึ้นบน (upswept roofs), เส้นโค้ง (curvaceous), รูปเรขาคณิต และการใช้กระจก, เหล็กกล้า กับ ไฟนีออนเป็นหลัก นอกจากนี้ลักษณะของกูกียังมีลักษณะของการออกแบบแบบสเปซเอจ และสัญลักษณ์ของการเคลื่อนไหว เช่น บูมเมอแรง, จานบิน, ภาพไดอาแกรมของอะตอมและพาราโบลา ไปถึงการออกแบบแบบไร้รูปแบบเช่น พาราลเลโลแกรมแบบ "ซอฟต์" และพาเลทมอทิฟของศิลปิน ลักษณะทางศิลปะเช่นนี้เป็นตัวแทนถึงความตื่นเต้นของสังคมอเมริกันต่อสเปซเอจ และความมุ่งเน้นทางการตลาดต่อการออกแบบแบบล้ำยุค เช่นเดียวกับรูปแบบอาร์ตเดโกแห่งทศวรรษ 1910s–1930s สถาปัตยกรรมกูกีเริ่มเสื่อมมูลค่าลงไปตามกาลเวลา และอาคารหลายแห่งที่สร้างด้วยแบบกูกีก็ถูกทิ้งร้างและทำลาย ตัวอย่างของสถาปัตยกรรมกูกีบางส่วนที่ยังได้รับการอนุรักษ์อยู่ เช่น แมคดอนัลด์สาขาแรกในเมืองดาวนี รัฐแคลิฟอร์เนีย
แหล่งข้อมูลอื่น
องค์การและกลุ่มอนุรักษ์กูกี เช่น
เจี้ยนซิง
เจี้ยนซิง เป็นชื่อศักราชลำดับแรกในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊ก ชื่อศักราชเจี้ยนซิงใช้ตั้งแต่ ค.ศ. 223 ถึง ค.ศ. 237 รวมเวลา 15 ปี ถือเป็นชื่อศักราชลำดับที่ 2 ของจ๊กก๊ก
ฮานะ ทาเมไง
ฮานะ ทาเมไง ( 集貝<rt>ためがい</rt> はな, 20 กันยายน 1997 - ) เป็นนักพากย์หญิงชาวญี่ปุ่น สังกัดอะตอมมิกมังกี มีชื่อเล่นว่า ฮานะจัง (はなちゃん) หรือ ทาเมะจัง (ためちゃん) เกิดที่โตเกียว
คามิว
คามิว อาจหมายถึง
ท่าอากาศยานเพชรบูรณ์
ท่าอากาศยานเพชรบูรณ์ หรือ สนามบินเพชรบูรณ์ (Phetchabun Airport) ตั้งอยู่ที่ อำเภอหล่มสัก จังหวัดเพชรบูรณ์ อยู่ห่างจากตัวอำเภอหล่มสักประมาณ 16 กิโลเมตร และห่างจาก ตัวจังหวัดเพชรบูรณ์ประมาณ 31 กิโลเมตร มีเนื้อที่ทั้งหมดประมาณ 4,100 ไร่ เป็นสนามบินที่มีพื้นที่ใหญ่เป็นลำดับที่สองในประเทศไทย (รองจากสนามบินสุวรรณภูมิ) ทำพิธีเปิดเมื่อ 8 เมษายน พ.ศ. 2543 เป็นท่าอากาศยานในสังกัดกรมท่าอากาศยาน กระทรวงคมนาคม
สายการบินที่เคยทำการบิน
เพิ่มเติม
ปัจจุบันท่าอากาศยานเพชรบูรณ์ไม่มีบริการเที่ยวบินพาณิชย์
คิม อู-กิล
คิม อู-กิล (김우길, Kim U-gil) เกิดเมื่อ 17 ตุลาคม พ.ศ. 2492 เป็นนักมวยสากลสมัครเล่นชาวเกาหลีเหนือ เคยติดทีมชาติไปแข่งขันในกีฬาโอลิมปิก พ.ศ. 2515 ที่มิวนิก และได้เหรียญเงินในรุ่นไลต์ฟลายเวต โดยในรอบชิงชนะเลิศ คิมชกแพ้คะแนนเจิร์จ เกโด จากฮังการี (5:0) และเคยได้เหรียญทองแดงเอเชียนเกมส์รุ่นเดียวกันที่เตหะราน พ.ศ. 2517
อินุโอ
อินุโอ เป็นภาพยนตร์เพลงอนิเมะญี่ปุ่นในปี พ.ศ. 2564 กำกับโดยมาซาอากิ ยูอาซะ และผลิตโดยสตูดิโอไซเอินซ์ซารุ สร้างจากนวนิยายเรื่อง เฮเกะโมโนงาตาริ: อินุโอ โนะ คัง โดยฮิเดโอะ ฟูรูกาวะ ภาพยนตร์มีฉากในประเทศญี่ปุ่นในศตวรรษที่ 14 เล่าเรื่องราวมิตรภาพระหว่างอินุโอ นักระบำผู้มีลักษณะเฉพาะตัวไม่เหมือนใคร กับโทโมนะ นักดนตรีตาบอด ทั้งคู่ถูกกีดกันจากสังคมเพราะลักษณะร่างกายที่ไม่เหมือนคนอื่น อินุโอและโทโมนะจึงใช้ความสามารถของตนเพื่อนำไปสู่ความมีชื่อเสียง
อินุโอฉายรอบปฐมทัศน์ในเทศกาลภาพยนตร์นานาชาติเวนิสครั้งที่ 78 ในเดือนกันยายน พ.ศ. 2564 ภาพยนตร์ฉายในประเทศญี่ปุ่นในเดือนพฤษภาคม พ.ศ. 2565 และฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 12 กุมภาพันธ์ พ.ศ. 2566
นิโคไล เชาเชสกู
นิโคไล เชาเชสกู (Nicolae Ceauşescu, ; 5 กุมภาพันธ์ ค.ศ. 1918 – 25 ธันวาคม ค.ศ. 1989) เป็นนักการเมืองและเผด็จการคอมมิวนิสต์ชาวโรมาเนีย ดำรงตำแหน่งเลขาธิการพรรคคอมมิวนิสต์โรมาเนียระหว่างค.ศ. 1965 ถึง 1989 เป็นผู้นำในระบอบคอมมิวนิสต์คนที่สองและคนสุดท้ายของประเทศโรมาเนีย เขายังเป็นประมุขแห่งรัฐตั้งแต่ปีค.ศ. 1967 ในตำแหน่งประธานคณะมนตรีแห่งรัฐ และหลังปีค.ศ. 1974 ในตำแหน่งประธานาธิบดี เชาเชสกูถูกโค่นล้มและถูกยิงประหารชีวิตในช่วงการปฏิวัติโรมาเนียเมื่อค.ศ. 1989 ซึ่งเป็นเหตุการณ์สืบเนื่องจากการล่มสลายของระบอบคอมมิวนิสต์ในยุโรปตะวันออก
ประวัติ
นิโคไลเกิดในหมู่บ้านขนาดเล็กชื่อ สกอร์นีเชสตี (Scornicești) เมื่อวันที่ 8 กุมภาพันธ์ ค.ศ. 1918 เป็นบุตรคนที่สามในจำนวนเก้าคนของครอบครัวชาวไร่ยากจนเคร่งศาสนา บิดาของเขามีที่ดินขนาดยี่สิบไร่ใช้ปลูกผักและเลี้ยงแกะ นิโคไลหาแบ่งเบาภาระครอบครัวใหญ่ของเขาด้วยการช่วยตัดเสื้อ นิโคไลศึกษาที่โรงเรียนของหมู่บ้านจนถึงอายุสิบเอ็ดปี แล้วจึงย้ายไปยังกรุงบูคาเรสต์ เหตุผลของการย้ายไม่เป็นที่แน่ชัด บางสำนักข่าวระบุว่าเขาหนีจากความเข้มงวดของครอบครัว
ที่กรุงบูคาเรสต์ เขาทำงานในโรงงานรองเท้าอเล็กซันดรู ซันดูเลสกู (Alexandru Săndulescu) สมาชิกคนหนึ่งของพรรคคอมมิวนิสต์ซึ่งขณะนั้นถือเป็นพรรคการเมืองนอกกฎหมาย และแล้วเชาเชสกูก็เข้าไปมีส่วนร่วมกับกิจกรรมต่างๆของพรรคคอมมิวนิสต์ (เข้าเป็นสมาชิกในค.ศ. 1932) เนื่องจากเชาเชสกูอายุยังน้อย จึงไม่ได้รับมอบหมายหน้าที่สำคัญ เชาเชสกูถูกจับกุมครั้งแรกในค.ศ. 1933 ขณะมีอายุสิบห้าปี ฐานทะเลาะวิวาทบนท้องถนนในช่วงการนัดหยุดงาน และถูกจับกุมอีกหลายครั้งจากการทำกิจกรรมสังคมนิยม และกลายเป็นหนึ่งในนักกิจกรรมคอมมิวนิสต์ที่ทางการจับตามอง
ครองอำนาจ
ภายหลังประเทศโรมาเนียตกอยู่ภายใต้การปกครองของระบอบคอมมิวนิสต์เมื่อค.ศ. 1947 เชาเชสกูได้ดำรงตำแหน่งรัฐมนตรีว่าการกระทรวงการเกษตร, รัฐมนตรีช่วยว่าการกระทรวงกลาโหม ต่อมาในค.ศ. 1952 ได้เป็นสมาชิกคณะกรรมการกลางพรรคคอมมิวนิสต์ ต่อมาเมื่อนายกีออร์เก กีออร์กีอู-เดจ เลขาธิการพรรคคอมมิวนิสต์โรมาเนีย ถึงแก่อสัญกรรมในค.ศ. 1965 เชาเชสกูได้รับเลือกเป็นเลขาธิการพรรคคอมมิวนิสต์คนที่สอง
ช่วงแรกของการครองอำนาจ เชาเชสกูมีนโยบายต่อต้านอิทธิพลของสหภาพโซเวียต ทำให้เขาได้รับความนิยมจากชาวโรมาเนียและจากชาติตะวันตก เขาอนุมัติกฎหมายเซ็นเซอร์สื่อและประกาศว่าโรมาเนียจะยุติบทบาทในกติกาสัญญาวอร์ซอ แต่ยังคงสถานะสมาชิกภาพอยู่ เขาประณามอย่างเปิดเผยต่อการบุกครองเชโกสโลวาเกียของฝ่ายกติกาสัญญาวอร์ซอในค.ศ. 1968 ซึ่งส่งผลให้ความนิยมของเขาพุ่งสูง เชาเชสกูมีความทะเยอทะยานนำพาประเทศโรมาเนียเป็นมหาอำนาจของยุโรป นโยบายของเขาด้านเศรษฐกิจ, การต่างประเทศ และกิจการในประเทศต่างถูกออกแบบมาเพื่อบรรลุเป้าหมายนั้น เชาเชสกูดำเนินนโยบายต่างประเทศเข้าหาสหรัฐและชาติยุโรปตะวันตก โรมาเนียกลายเป็นประเทศแรกในกติกาสัญญาวอร์ซอที่ยอมรับอิทธิพลของเยอรมนีตะวันตกและเข้าร่วมกองทุนการเงินระหว่างประเทศ (IMF) ต่อมาในค.ศ. 1971 โรมาเนียกลายเป็นสมาชิกในความตกลงทั่วไปว่าด้วยภาษีศุลกากรและการค้า ประเทศโรมาเนียกับประเทศยูโกสลาเวียเป็นเพียงสองชาติในยุโรปตะวันออกที่เข้าร่วมความตกลงทางการค้ากับประชาคมเศรษฐกิจยุโรปก่อนการล่มสลายของกลุ่มตะวันออก ซึ่งในค.ศ. 1973 เชาเชสกูเป็นผู้นำชาติยุโรปตะวันออกคนแรกที่ได้ต้อนรับการมาเยือนของประธานาธิบดีสหรัฐ
แม้ว่าเชาเชสกูมีนโยบายออกห่างโซเวียตและเข้าหาชาติเสรี แต่ในเวลาไม่กี่ปี รัฐบาลของเขากลายเป็นเผด็จการเบ็ดเสร็จและถูกกล่าวขานว่าเป็นรัฐบาลกดขี่ที่สุดในประเทศกลุ่มตะวันออก หลังค.ศ. 1971 เขาเริ่มออกโฆษณาชวนเชื่อและจัดตั้งลัทธิเชิดชูท่านผู้นำ มีรูปภาพของเขาติดอยู่ในทุกสถานที่ ตำรวจลับและฝ่ายความมั่นคงดำเนินการสอดแนมมวลชนและปราบปรามฝ่ายต่อต้าน มีการละเมิดสิทธิมนุษยชน มีการควบคุมคุกคามสื่อมวลชน
ถูกโค่นอำนาจ
22 ธันวาคม ค.ศ. 1989 เชาเชสกูกล่าวสุนทรพจน์โฆษณาความสำเร็จของระบอบคอมมิวนิสต์ต่อฝูงชนราวหนึ่งแสนคนที่อาคารพรรคคอมมิวนิสต์ในกรุงบูคาเรสต์อย่างเช่นทุกครั้ง เมื่อกล่าวสุนทรพจน์ได้แปดนาที มวลชนเริ่มส่งเสียงโห่และร้องตะโกน เขาชูมือเพื่อปราม ความสงบกลับคืนมาอีกครั้ง เขาเริ่มกล่าวสุนทรพจน์ต่อ สีหน้าตื่นตระหนกของเขาตอนถูกโห่และตะโกนใส่ถูกถ่ายทอดสดไปทั่วยุโรปตะวันออก แต่แล้วเหตุการณ์ก็เริ่มควบคุมไม่ได้ เกิดเสียงปืนดังขึ้น เขาเข้าไปหลบภายในอาคารและประกาศกฎอัยการศึก มีการชุมนุมใหญ่ที่จัตุรัสมหาวิทยาลัยและถูกปราบปรามโดยกำลังตำรวจ มีผู้ถูกจับกุมหลายร้อยคน
ถูกประหารชีวิต
เชาเชสกูและพวกหนีออกจากเมืองหลวงโดยเฮลิคอปเตอร์ ฝ่ายปฏิวัติประกาศชัยชนะและประกาศจัดตั้งคณะรัฐบาลเฉพาะกาล เมื่อเฮลิคอปเตอร์ของเชาเชสกูไปถึงบริเวณเมืองตีมีชวาราก็จำเป็นต้องร่อนลงจอดและทิ้งเครื่องไว้เนื่องจากกองทัพประกาศให้ทั้งประเทศเป็นเขตห้ามบิน เชาเชสกูถูกตำรวจจับกุมและส่งตัวให้แก่กองทัพ ในวันคริสมาสต์ เขาเข้ารับการพิจารณาคดีโดยศาล ตามคำสั่งของของแนวร่วมปลดปล่อยแห่งชาติ (คณะรัฐบาลเฉพาะกาล) ศาลพิพากษาว่าเขามีความผิดฐานยักยอกเงินรัฐและกระทำพันธฆาต เขาถูกประหารชีวิตด้วยการยิงโดยแถวทหาร
แหล่งข้อมูลอื่น
19181989
แก๊สปกคลุม
แก๊สปกคลุมคือแก๊สเฉื่อยหรือกึ่งเฉื่อย ที่ใช้ในกระบวนการเชื่อมทิก (TIG หรือ GMAW) และการเชื่อมมิก (MIG หรือ GMAW) หน้าที่ของแก๊สปกคลุมในงานเชื่อมคือการป้องกันเนื้อเชื่อมจากการปนเปื้อนหรือการทำปฏิกิริยาจากอากาศและความชื้นที่อยู่รอบข้าง ซึ่งการปนเปื้อนของอากาศและความชื้นจะทำให้ได้คุณภาพของเนื้อเชื่อมต่ำกว่าปกติหรือทำให้ การเชื่อมทำได้ยากขึ้น
แก๊สปกคลุมมีหลายชนิด การเลือกใช้ขึ้นอยู่กับชนิดของโลหะที่เชื่อมและกระบวนการเชื่อม การเลือกแก็สปกคลุมอย่างไม่เหมาะสมอาจทำให้เกิดผลเสียในด้านคุณภาพของเนื้อเชื่อม และเสียเวลาในการแก้ไขชิ้นงาน หรือเสียเวลาในการกำจัดสะเก็ดเนื้อเชื่อมได้
แก็สปกคลุมที่ใช้โดยทั่วไป
แก๊สปกคลุมสามารถแบ่งได้เป็น 2 กลุ่มตามคุณสมบัติ คือ เฉื่อย (inert) และกึ่งเฉื่อย (semi-inert) ในกลุ่มของแก๊สเฉื่อยนั้นมีเพียงสองชนิดที่ใช้งานงานเชื่อมเนื่องจากราคาไม่สูงเกินไปนัก คือแก๊สฮีเลียม และแก็สอาร์กอน ซึ่งใช้ในกระบวนการเชื่อมทิก (TIG, GTAW) และมิก (MIG, GMAW) สำหรับชิ้นงานโหละที่ไม่ใช่กลุ่มเหล็ก  ส่วนแก๊สกึ่งเฉื่อย ซึ่งอาจเรียกว่าแก็สปกคลุมแอคทีฟ (Active Shield Gas) ที่นิยมใช้กันได้แก่ แก็สคาร์บอนไดออกไซด์ แก็สออกซิเจน และแก็สไฮโดรเจน เป็นต้น  แก็สเหล่านี้ถ้าเข้าสู่แนวเชื่อมในปริมาณมาก จะส่งผลกระทบด้านลบต่อคุณสมบัติของเนื้อเชื่อม  แต่หากเข้าสู่แนวเชื่อมในปริมาณเล็กน้อยอย่างเหมาะสม จะช่วยปรับปรุงคุณสมบัติต่างๆ ได้
คุณสมบัติ
คุณสมบัติสำคัญของแก๊สปกคลุมชนิดต่างๆ คือ การนำความร้อนและการถ่ายเทความร้อน  ความหนาแน่นเมื่อเทียบกับอากาศ  และระดับความสามารถในการแตกตัวเป็นไอออน หรือศักย์ขั้นต่ำในการแตกตัวเป็นไอออน(มีหน่วยเป็น อิเล็กตรอนโวลต์)
ความสามารถในการถ่ายเทความร้อนมีความสำคัญต่อการให้ความร้อนแก่ชิ้นงานเพื่อสร้างบ่อหลอมรอบๆ อาร์ค
ระดับความสามารถในการแตกตัวเป็นไอออนมีผลต่อความยาก-ง่าย ในการเริ่มทำให้เกิดเปลวอาร์ค และระดับความเสถียรของอาร์ค แก๊สที่มีศักย์การแตกตัวเป็นไอออนต่ำกว่า อาร์คจะเกิดขึ้นได้ง่ายกว่าเมื่อมีการกระตุ้นด้วยกระแสไฟฟ้า เป็นที่ยอมรับโดยทั่วไปว่าการใช้อาร์กอนและฮีเลียมจะทำให้กระบวนการเชื่อมเกิดอาร์คได้ง่ายและมีเสถียรภาพ
คริสตีนา บรอกโคลีนี
คริสตีนา คาร์เมน ดอมินีกา บรอกโคลีนี (Christina Carmen Dominica Broccolini; เกิด 9 มีนาคม ค.ศ. 1984 ) เป็นนักแสดงและผู้ผลิตชาวแคนาดา โดยปรากฎเป็นครั้งแรกในรายการ นักล่าปริศนารุ่นเยาว์ และภาพยนตร์เรื่อง Clubscene, Face Divided และ You Are So Undead
ประวัติ
คริสตีนา บรอกโคลีนี เกิดที่เวสต์ไอแลนด์ในมอนทรีออล เมื่อวันที่ 9 มีนาคม ค.ศ. 1989 ครอบครัวของคริสตีนามีเชื้อสายอิตาลี เธอปรากฏตัวทางโทรทัศน์เป็นครั้งแรกในรายการ นักล่าปริศนารุ่นเยาว์ เมื่อปี ค.ศ. 2002
ดับเบิลดรากอน 3: เดอะโรเซตตาสโตน
ดับเบิลดรากอน 3: เดอะโรเซตตาสโตน (ダブルドラゴン3 ザ・ロゼッタストーン) (Double Dragon 3: The Rosetta Stone) เป็นเกมแนวบีตเอ็มอัปแบบฉายด้านข้างที่ผลิตโดยบริษัทเทคนอสเจแปน ซึ่งเปิดตัวครั้งแรกในฐานะเกมอาร์เคด ค.ศ. 1990 นับเป็นเกมอาร์เคดภาคสามในซีรีส์ดับเบิลดรากอน
รูปแบบการเล่น
ดับเบิลดรากอน 3 สามารถตั้งค่าให้เล่นพร้อมกันได้สูงสุดสองคนหรือสามคน ซึ่งคล้ายกับเกมเดอะคอมบาไทรส์ ผู้เล่นสองคนแรกจะบังคับเป็นวีรบุรุษผู้กลับมา ได้แก่ บิลลี และจิมมี ลี ตามลำดับ ในขณะที่ผู้เล่นคนที่สามจะควบคุมตัวละครใหม่ชื่อซอนนี (ชุดเหลืองของพี่น้องตระกูลลี) การควบคุมประกอบด้วยก้านควบคุมแปดทิศทางและปุ่มสามปุ่มอีกครั้ง แต่ระบบการต่อสู้ได้เปลี่ยนแปลงอย่างมากจากเกมภาคก่อน เกมภาคนี้จะละทิ้งปุ่มโจมตีทิศทางจากดับเบิลดรากอน II: เดอะรีเวนจ์ และกลับไปใช้รูปแบบต่อยและเตะของดับเบิลดรากอน ดั้งเดิม อย่างไรก็ตาม การเคลื่อนไหว เช่น การตีศอกและการจับผมได้ถูกเอาออกไปและมีการเพิ่มความสามารถใหม่เข้ามาแทนที่ ในภาคนี้ผู้เล่นสามารถวิ่งได้โดยการดันก้านควบคุมไปทางซ้ายหรือขวาสองครั้งและทำการเคลื่อนไหวโดยใช้ผู้เล่นคนที่สอง เช่น ลูกเตะเฮอริเคนแบบหันหลังชนกันเมื่อยืนใกล้กัน และกระโดดเตะสามเหลี่ยมเมื่อผู้เล่นคนหนึ่งกระโดดเข้าหาอีกฝ่าย ส่วนการเคลื่อนไหวใหม่อื่น ๆ ได้แก่ การวิ่งเฮดบัตต์, ท่าทุ่มหลังเอว และการกระโดดทิ้งเข่า
ดับเบิลดรากอน 3 เวอร์ชันญี่ปุ่นได้รับการสร้างขึ้นหลังจากที่เกมได้วางจำหน่ายแล้วในทวีปอเมริกาเหนือและยุโรป และมีการเปลี่ยนแปลงอย่างมาก ที่โดดเด่นที่สุดคือร้านค้าไอเทมถูกลบออกจากเกม และตอนนี้ผู้เล่นสามารถเลือกตัวละครที่จะควบคุมได้ในตอนเริ่มเกม ทำให้สามารถเริ่มเกมในฐานะนักสู้ใหม่สามรูปแบบ (เออร์คิวเดซ, เฉิน และโอยามะ) นอกจากพี่น้องตระกูลลี ผู้เล่นสามารถเข้าถึงการเคลื่อนไหวทั้งหมดของตัวละคร แม้ว่าการป้อนคำสั่งสำหรับลูกเตะเฮอริเคนจะต้องใช้เวลาที่แม่นยำกว่าในเวอร์ชันญี่ปุ่น เนื่องจากอาวุธไม่ใช่ไอเทมที่หาซื้อได้อีกต่อไป จึงสามารถพบได้ในบางด่าน ซึ่งรอให้ผู้เล่นหยิบขึ้นหากเขาควบคุมพี่น้องตระกูลลีคนใดคนหนึ่ง เกมเวอร์ชันนี้ยังได้รับการทำให้ง่ายกว่า โดยศัตรูสร้างความเสียหายน้อยกว่าเวอร์ชันที่ได้รับการเปิดตัวในต่างประเทศถึง 1 ใน 3
โครงเรื่อง
หลังจากกลับบ้านจากภารกิจฝึกฝนสองปี บิลลี และจิมมี ลี ได้พบกับหมอดูชื่อฮิรูโกะ เธอบอกพี่น้องตระกูลลีว่าเพื่อที่จะท้าทายศัตรูที่แข็งแกร่งที่สุดในโลก พวกเขาต้องค้นหาศิลาโรเซตตาทั้งสามที่กระจัดกระจายไปทั่วโลก
เกมดังกล่าวเริ่มต้นขึ้นในสหรัฐ ซึ่งพี่น้องตระกูลลีต้องเอาชนะแก๊งแบล็กวอร์ริเออส์ที่เหลือจากภาคก่อน ก่อนที่พวกเขาจะออกเดินทางเพื่อค้นหาศิลา หลังจากนั้น เหล่าฮีโรจะต้องเดินทางไปประเทศจีน, ญี่ปุ่น และอิตาลี โดยศิลาแต่ละก้อนได้รับการคุ้มกันโดยนักสู้ที่น่าเกรงขามซึ่งมีลักษณะเฉพาะของแต่ละประเทศ (เช่น นักดาบในญี่ปุ่น และนักธนูในอิตาลี) พวกเขาปฏิเสธที่จะยอมแพ้โดยไม่มีการต่อสู้ เมื่อจัดหาศิลาโรเซตตาทั้งสามก้อนแล้ว การเดินทางของพี่น้องตระกูลลีก็มาถึงจุดหมายปลายทางสุดท้ายในอียิปต์ ซึ่งพวกเขาต้องเผชิญกับสิ่งมีชีวิตเหนือธรรมชาติทุกประเภทเมื่อพวกเขาเข้าไปในสุสานของคลีโอพัตราเพื่อเปิดเผยความลึกลับที่มีอยู่รอบศิลา
การพัฒนา
เกมดังกล่าวไม่ได้รับการพัฒนาภายในโดยเทคนอสเจแปน ซึ่งยุ่งอยู่กับการทำงานในโครงการอื่น ๆ ในเวลานั้น เช่น ดับเบิลยูดับเบิลยูเอฟซูเปอร์สตาส์ และเดอะคอมบาไทรส์ โดยได้รับการแทนที่จากบริษัทที่ชื่ออีสต์เทคโนโลยี ซึ่งมีผลงานก่อนหน้านี้เป็นเกมอาร์เคดแนวชูตเอ็มอัปใน ค.ศ. 1989 อย่างไจแกนเดส โดยได้รับสัญญาให้พัฒนาเกมภาคสามในซีรีส์ ส่งผลให้เกิดภาคต่อที่มีรูปแบบการเล่นและกราฟิกที่แตกต่างกันอย่างมากจากภาคก่อน ๆ เกมดังกล่าวเป็นที่ถกเถียงกันในการเปิดตัวเนื่องจากมีการเพิ่มร้านค้าไอเทมที่ผู้เล่นได้รับการเพิ่มพลังโดยการใส่เงินจริงลงในตู้ ซึ่งถูกลบออกจากการเปิดตัวในญี่ปุ่นในภายหลังหลังจากการตอบรับเชิงลบจากผู้เล่น
ดนตรี
เพลงแต่งโดยอากิระ อิโนอูเอะ และทากาโระ โนซากิ แทนที่นักแต่งเพลงดับเบิลดรากอนดั้งเดิม คาซูนากะ ยามาเนะ ซึ่งยุ่งอยู่กับการแต่งเพลงให้กับเดอะคอมบาไทรส์ในเวลานั้น (หลังจากนั้น ยามาเนะได้กลับมาสำหรับซูเปอร์ดับเบิลดรากอน) อิโนอูเอะแต่งเพลงประกอบสำหรับด่านในสหรัฐ, อิตาลี และอียิปต์ (รวมถึงธีมการต่อสู้ของบอส) ในขณะที่โนซากิทำงานในส่วนที่เหลือ ซาวด์แทร็กได้รับการเปิดตัวเมื่อวันที่ 21 มิถุนายน ค.ศ. 1991 โดยโพนีแคนยอนที่ประเทศญี่ปุ่นในรูปแบบซีดีอัลบัมร่วมที่รวมซาวด์แทร็กของเดอะคอมบาไทรส์ โดยมีหมายเลขแคตตาล็อกคือพีซีซีบี-00065 ครึ่งแรกของอัลบัม (แทร็ก 1 ถึง 12) ครอบคลุมส่วนของดับเบิลดรากอน 3 ซึ่งรวมถึงธีมไตเติลในเวอร์ชันที่จัดไว้ อัลบัมนี้ไม่มีธีมร้านค้าที่มีอยู่ในเกมเวอร์ชันส่งออก
แทร็กของอิโนอูเอะเวอร์ชันเดโมในภายหลังได้รับการอัปโหลดลงในช่องยูทูบส่วนตัวและช่องนิโกะนิโกะใน ค.ศ. 2014 พวกมันได้รับการบันทึกไว้ในเครื่องสังเคราะห์เสียงคอร์ก ที3
การตลาด
เวอร์ชันสำหรับแฟมิคอมที่มีชื่อว่าดับเบิลดรากอน III: เดอะเซคริดสโตนส์ ได้รับการเปิดตัวเมื่อเดือนกุมภาพันธ์ ค.ศ. 1991 ซึ่งเป็นไม่กี่เดือนหลังจากการเปิดตัวเกมอาร์เคด เวอร์ชันนี้ไม่ใช่พอร์ต แต่เป็นโปรเจกต์คู่ขนานที่พัฒนาขึ้นพร้อม ๆ กับการเปิดตัวอาร์เคด แม้ว่าโครงเรื่องของทั้งสองเวอร์ชันจะคล้ายกัน แต่กราฟิก, ระบบรูปแบบการเล่น และตัวละครในเวอร์ชันแฟมิคอมนั้นแตกต่างกันมากเมื่อเทียบกับเวอร์ชันอาร์เคด
ดับเบิลดรากอน 3 ได้รับการย้ายไปยังแพลตฟอร์มต่าง ๆ ภายใต้ใบอนุญาตจากเทรดเวสต์ โดยมีการเปิดตัวเวอร์ชันสำหรับแซดเอกซ์ สเปกตรัม, แอมสตรัด ซีพีซี, คอมโมดอร์ 64, อามิกา และอาตาริ เอสที ในปลาย ค.ศ. 1991 ตามด้วยไอบีเอ็มพีซี, เมกาไดรฟ์ และเกมบอยใน ค.ศ. 1992 เกมเวอร์ชันเหล่านี้ได้รับการพัฒนาโดยเดอะเซลส์เคิร์ฟ ยกเว้นเวอร์ชันเมกาไดรฟ์ (ซึ่งจัดการโดยซอฟต์แวร์ครีเอชันส์) เวอร์ชันเกมบอยและเมกาไดรฟ์ได้รับการเผยแพร่โดยแอ็กเคลมภายใต้ชื่อดับเบิลดรากอน 3: เดอะอาร์เคดเกม ซึ่งแตกต่างจากแฟมิคอมรุ่นก่อนหน้านี้
ดับเบิลดรากอน 3 ได้รับการเปิดตัวอีกครั้งใน ค.ศ. 2013 ควบคู่ไปกับเกมอาร์เคดสองภาคแรกในชื่อชุด ดับเบิลดรากอนทริลโอจี ที่ผลิตโดยดอตอีมู ซึ่งวางจำหน่ายบนแพลตฟอร์มไอโอเอส, แอนดรอยด์ และสตีม โดยรวมเฉพาะเกมเวอร์ชันต่างประเทศเท่านั้น
ส่วนดับเบิลดรากอน III เวอร์ชันแฟมิคอมได้รับการเปิดตัวเมื่อวันที่ 18 กุมภาพันธ์ ค.ศ. 2016 สำหรับวียู เวอร์ชวลคอนโซล
การตอบรับ
เกมดังกล่าวเป็นที่ถกเถียงกันในเรื่องการใช้ไมโครทรานแซ็กชันเพื่อซื้อไอเทมในเวอร์ชันอเมริกาเหนือ ซึ่งต่อมาถูกลบออกจากเกมเวอร์ชันญี่ปุ่น
ตูร์เดอฟร็องส์ 2015
ตูร์เดอฟร็องส์ 2015 (2015 Tour de France) เป็นการแข่งขันครั้งที่ 102 ของตูร์เดอฟร็องส์ ซึ่งเป็นหนึ่งในสามของรายการใหญ่ โดยการแข่งขันเริ่มขึ้นที่ ยูเทรกต์ ประเทศเนเธอร์แลนด์ ในวันที่ 4 กรกฎาคม จนถึงช็องเซลีเซ ปารีส ในวันที่ 26 กรกฎาคม รวมเป็นระยะทาง 3,360.3 กิโลเมตร (2,088 ไมล์) การแข่งขันนี้มีนักปั่นจักรยานเข้าร่วม 198 คน จาก 22 ทีมที่เข้ารอบในรอบ 21 ทีม โดยมีผู้ชนะคือ คริส ฟรูม ของทีมสกาย ส่วนอันดับสองและสามเป็นของไนโร ควินตานา และ อาเลคันโดร บัลเบร์เด นักปั่นทีมโมวิสตาร์ ตามลำดับ
ดิเอโก บาริโซเน
เดียโก ฟรันซิสโก บารีโซเน (Diego Francisco Barisone; 29 พฤษภาคม พ.ศ. 2532 – 28 กรกฎาคม พ.ศ. 2558) เป็นนักฟุตบอลชาวอาร์เจนตินา ซึ่งเคยเล่นให้กับอูนีออนเดซานตาเฟ, อาร์เจนติโนส คูนีออร์ และ กลุบอัตเลตีโกลานุส ในตำแหน่งกองหลัง เขาเสียชีวิตในอุบัติเหตุรถชนเมื่อวันที่ 28 กรกฎาคม พ.ศ. 2558
อ้างอิง
1989 2015
โรเซนดาล
โรเซนดาล (Roosendaal) เป็นทั้งเมืองและเทศบาลทางตอนใต้ของประเทศเนเธอร์แลนด์ แต่เดิมรวมกับเมืองนิสเพิน ใช้ชื่อว่า โรเซนดาลเอนนิสเพิน ตั้งแต่วันที่ 1 มกราคม ค.ศ. 1997 เทศบาลโรเซนดาลเอนนิสเพิน และเวาว์ (Wouw) รวมเป็นเทศบาลเดียวกันใช้ชื่อว่า โรเซนดาล
ไบร์ท (เก็นโซซุยโคเด็น)
ไบร์ท (Bright) ปรากฏตัวในเกมเก็นโซซุยโคเด็นภาค II และ III (แต่สามารถนำมาใช้เล่นได้ในภาค III) เป็นมังกรคู่หูกับฟุตช์ มักจะเดินทางไปด้วยกันเสมอ
ประวัติ
ไบร์ทเป็นมังกรที่ฟักออกจากไข่ภายในหุบเขาราคุไท โดยฟุตช์และฮัมฟรีเป็นคนค้นพบ ไบร์ทเป็นมังกรสีขาวดังนั้นฟุตช์จึงตั้งชื่อมันว่า ไบร์ท ในตอนแรกฮัมฟรี่บอกให้ฟุตช์จำกัดไบร์ทซะเพื่อที่จะไม่ให้เกิดเป็นมังกรป่าที่ดุร้าย แต่ฟุตช์เสนอตัวที่ดูแลไบร์ทเอง ภายหลังจากการตรวจสอบแล้วพบว่าไบร์ทเป็นมังกรจริงๆ จึงทำให้ฟุตช์ได้รับฐานะอัศวินมังกรกลับคืนมาอีกครั้ง
คดีมโนสาเร่
คดีมโนสาเร่ (petty case) หมายถึง คดีอันมีทุนทรัพย์หรือค่าเช่าจำนวนเล็กน้อย ซึ่งไม่เกินจำนวนที่กำหนดในกฎหมาย
กฎหมายไทย
ตามประมวลกฎหมายวิธีพิจารณาความแพ่งมาตรา 189 ได้กำหนดความหมายของคดีมโนสาเร่ไว้ว่าหมายถึงคดีแพ่งที่มีทุนทรัพย์ไม่เกิน 3 แสนบาท หรือคดีฟ้องขับไล่ผู้เช่า ผู้อาศัย ผู้ละเมิดบุกรุกเข้ามาในที่ดินอสังหาริมทรัพย์ มีค่าเช่าหรืออาจให้เช่าได้ไม่เกินเดือนละ 30,000 บาท
การดำเนินคดีมโนสาเร่ แตกต่างจากคดีแพ่งสามัญ กล่าวคือ โจทก์สามารถยื่นฟ้องเป็นหนังสือหรือแถลงด้วยวาจาก็ได้ และเสียค่าขึ้นศาลมากที่สุดเพียงหนึ่งพันบาท เมื่อโจทก์ฟ้องแล้ว ศาลจะกำหนดวันนัดพิจารณาเพื่อให้จำเลยมาศาลเพื่อการไกล่เกลี่ย ให้การ และสืบพยานในวันเดียวกัน โดยจำเลยไม่ต้องยื่นคำให้การภายใน 15 วันอย่างคดีแพ่งสามัญ และหากจำเลยไม่ได้ยื่นคำให้การไว้ก่อนก็ไม่ขาดนัดยื่นคำให้การ ในการสืบพยาน ศาลมีอำนาจเรียกพยานหลักฐานมาสืบได้เองตามที่เห็นสมควร และให้ศาลเป็นผู้ซักถามพยานก่อน เสร็จแล้วจึงให้ตัวความหรือทนายความซักถามเพิ่มเติม โดยคำเบิกความพยานจะบันทึกแต่โดยย่อก็ได้ จากนั้น ศาลจะมีคำสั่งหรือคำพิพากษาด้วยวาจาก็ได้
ทั้งนี้ การพิจารณาคดีมโนสาเร่นี้นำไปใช้กับคดีไม่มีข้อยุ่งยากด้วย
วาซิลี โซโลมิน
วาสิลี อนาโตลเยวิช โซโลมิน (Vasily Anatolyevich Solomin; ภาษารัสเซีย: Василий Анатольевич Соломи) เกิดเมื่อ 5 มกราคม พ.ศ. 2496 ในรัสเซีย เสียชีวิตเมื่อ 28 ธันวาคม พ.ศ. 2540 ที่รัสเซีย เป็นนักมวยสากลสมัครเล่นชาวรัสเซีย ติดทีมชาติสหภาพโซเวียตเข้าแข่งขันกีฬาโอลิมปิก 2 ครั้ง และได้เหรียญทองแดงในรุ่นไลท์เวทเมื่อ พ.ศ. 2519
ประวัติ
โซโลมินเริ่มชกมวยสากลสมัครเล่นเมื่อ พ.ศ. 2512 และติดทีมชาติสหภาพโซเวียตเข้าแข่งขันกีฬาโอลิมปิก พ.ศ. 2515 ในรุ่นแบนตัมเวท รอบแรกได้บาย รอบสอง ชนะ ชาญเดช วีระพล จากไทย เมื่อ 30 สิงหาคม รอบสาม ชนะมาเรียน ลาซาร์ จากโรมาเนียเมื่อ 2 กันยายน และในรอบ 8 คนสุดท้าย แพ้ริคาร์โด คาเรรัส จากสหรัฐ ตกรอบเมื่อ 6 กันยายน
ใน พ.ศ. 2517 โซโลมินได้แชมป์มวยสากลสมัครเล่นชิงแชมป์โลกในรุ่นไลท์เวท และติดทีมชาติเข้าแข่งขันกีฬาโอลิมปิก พ.ศ. 2519 รอบแรกได้บาย รอบสอง ชนะ ฮานส์ เฮนริก ปาล์ม จากเดนมาร์ก รอบสาม ชนะ บอกดัน คัชดา จากโปแลนด์ รอบ 8 คนสุดท้าย ชนะ ออนดราส โบโตส จากฮังการี เมื่อ 27 กรกฎาคม และในรอบรองชนะเลิศ แพ้ ซีเมียน คูตอฟ จากโรมาเนีย เมื่อ 29 กรกฎาคม ได้เหรียญทองแดง เขาเลิกชกมวยสากลสมัครเล่นใน พ.ศ. 2522 จากนั้น เป็นผู้ตัดสินมวยสากลสมัครเล่นจนเสียชีวิตด้วยโรคหัวใจใน พ.ศ. 2540
สะพานมิตรภาพไทย–ลาว 5 (บึงกาฬ–บอลิคำไซ)
สะพานมิตรภาพ 5 (บึงกาฬ-บอลิคำไซ) (5th Thai-Lao Friendship Bridge; ຂົວມິດຕະພາບ ລາວ-ໄທ 5) เป็นโครงการสะพานข้ามแม่น้ำโขงเพื่อเชื่อมมิตรภาพระหว่างไทยกับลาว เริ่มต้นเมื่อ พ.ศ. 2554 โครงการนี้จะข้ามทางหลวงแผ่นดินหมายเลข 212 บริเวณกิโลเมตรที่ 125+925 หมู่ 2 บ้านดอนยม ตำบลไคสี อำเภอเมืองบึงกาฬ จังหวัดบึงกาฬ ข้ามแม่น้ำโขง และเชื่อมต่อทางหลวงหมายเลข 13 ที่บ้านกล้วย เมืองปากซัน แขวงบอลิคำไซ ซึ่งสอดคล้องกับแผนพัฒนาทางหลวงของลาวที่จะก่อสร้างถนนเลี่ยงเมืองปากซันด้านตะวันออก
การก่อสร้าง
สำหรับเงินลงทุนโครงการอยู่ที่ 3,640 ล้านบาท หรือประมาณ 9.75 แสนล้านกีบ แยกเป็น ค่าก่อสร้างถนน 890 ล้านบาท (ฝั่งไทย 750 ล้านบาท และฝั่งลาว 140 ล้านบาท) งานสะพาน 1,510 ล้านบาท (ฝั่งไทย 860 ล้านบาท และฝั่งลาว 650 ล้านบาท) อาคารสำนักงานด่าน 1,000 ล้านบาท (ฝั่งละ 500 ล้านบาท) และค่าเวนคืน 240 ล้านบาท ซึ่งการก่อสร้างฝั่งไทยจะใช้เงินงบประมาณ ส่วนฝั่งลาวจะใช้เงินกู้
แนวเส้นทางจะสร้างอยู่บนพื้นที่ตำบลวิศิษฐ์ ตำบลไคสี และตำบลบึงกาฬ อำเภอเมืองบึงกาฬ อยู่ตรงข้ามกับเมืองปากซัน แขวงบอลิคำไซ ประเทศลาว โดยรูปแบบการก่อสร้างจะมีสะพานข้ามแม่น้ำโขง 1 แห่ง ความยาว 1.35 กม. ขนาด 2 ช่องจราจร เชื่อมโยงระหว่างฝั่งไทยกับลาว พร้อมถนนตัดใหม่เป็นลักษณะถนนเลี่ยงเมือง ขนาด 4 ช่องจราจร ในฝั่งไทย เพื่อเชื่อมต่อกับทางหลวงสาย 222 (บึงกาฬ-พังโคน) จาก จ.หนองคาย ไปยัง จ.นครพนม และ จ.สกลนคร ส่วนฝั่งลาวจะเป็นถนนขนาด 2 ช่องจราจร ระยะทาง 2.86 กม.
ทั้งโครงการมีระยะทางรวม 16.18 กม. แยกเป็น งานก่อสร้างฝั่งไทย 12.13 กม. และฝั่งลาว 3.18 กม. โดยแนวเส้นทางมีจุดเริ่มต้นที่ฝั่งไทย อยู่ที่จุดตัดทางหลวงสาย 222 กม.ที่ 123+430 ใกล้กับที่ดินกรมทางหลวง จากนั้นแนวเส้นทางจะมุ่งหน้าไปทางทิศตะวันตก ผ่านพื้นที่เกษตรกรรม เลี้ยวขวาไปทางทิศตะวันตกเฉียงเหนือ ตัดกับทางหลวงชนบทสาย 3217 ทางทิศตะวันตกเฉียงใต้ของบ้านหนองนาแซง แล้วมุ่งหน้าไปยังทิศทางเดิม ตัดทางหลวงชนบทสาย 3013 ที่บ้านห้วยดอกไม้ ใกล้โรงเรียนตำรวจตระเวนชายแดนบ้านห้วยดอกไม้ แล้วมุ่งหน้าไปยังทิศทางเดิม ผ่านพื้นที่เกษตรกรรม และเลี้ยวขวาไปทางทิศตะวันออกเฉียงเหนือ ผ่านด่านพรมแดนฝั่งไทย บริเวณทิศตะวันออกของหนองกุดจับ ก่อนยกระดับข้ามทางหลวงสาย 212 กม.ที่ 125+925 ที่บ้านดอนยม อยู่ห่างจากริมฝั่งแม่น้ำโขง ประมาณ 200 เมตร จุดที่ข้ามแม่น้ำโขงจะผ่าน ต.บึงกาฬ ต.วิศิษฐ์ และ ต.ไคสี อำเภอเมืองบึงกาฬ จะมีเวนคืนที่ดิน 620 ไร่ บริเวณฝั่งไทย เพื่อตัดถนนใหม่ จะผ่านจุดสลับทิศทางจราจร ข้ามด่านพรมแดนฝั่งลาว ทางฝั่งตะวันตกของหนองง้า และสิ้นสุดที่ทางหลวงสาย 13 กม.ที่ 136+677
โครงการสะพานมิตรภาพไทย – ลาว แห่งที่ 5 (บึงกาฬ – บอลิคำไซ) คณะรัฐมนตรีได้มีมติเห็นชอบให้กระทรวงฯ โดย กรมทางหลวง (ทล.) ดำเนินการศึกษาความเหมาะสมการก่อสร้างโครงการฯ ตั้งแต่ปี พ.ศ. 2555
ต่อมาในปี พ.ศ. 2562 คณะรัฐมนตรีได้มีมติอนุมัติให้ดำเนินการก่อสร้างโครงการดังกล่าว และผู้แทนรัฐบาลทั้งสองประเทศ โดยรัฐมนตรีว่าการกระทรวงคมนาคมแห่งราชอาณาจักรไทย และรัฐมนตรีกระทรวงโยธาธิการและขนส่งแห่ง สปป.ลาว ได้มีการลงนามความตกลงว่าด้วยการก่อสร้าง ณ จังหวัดบึงกาฬ เพื่อกำหนดขอบเขตงานก่อสร้าง รวมทั้งกำหนดแนวทางในการบริหารโครงการก่อสร้างร่วมกัน ในวันที่ 30 มิถุนายน พ.ศ. 2563 เริ่มการก่อสร้างในฝั่งไทย และฝั่งลาว ในวันที่ 4 มกราคม พ.ศ. 2564
พับลิกเอเนมี
พับลิกเอเนมี เป็นกลุ่มดนตรีฮิปฮอปสัญชาติอเมริกัน ประกอบด้วย Chuck D, Flavor Flav, DJ Lord, The S1W group, Khari Wynn และ Professor Griff ก่อตั้งขึ้นที่เกาะลอง รัฐนิวยอร์ก สหรัฐอเมริกา ในปี ค.ศ. 1982 พวกเขาเป็นที่รู้จักด้วยเนื้อหาเพลงทางด้านการเมืองและการวิจารณ์ของสื่ออเมริกัน อัลบั้ม 4 ชุดแรกของพวกเขาที่ออกระหว่างช่วงปลายยุค 1980 และต้นยุค 1990 ได้รับการรับรองทั้งในระดับทองคำและทองคำขาว โดยสมาคมผู้ประกอบกิจการเพลงของสหรัฐอเมริกา
กีฬาเขตแห่งประเทศไทย ครั้งที่ 1
กีฬาเขตแห่งประเทศไทย ครั้งที่ 1 หรือ การแข่งขันกีฬาแห่งชาติ ครั้งที่ 1 เป็นการแข่งขันกีฬาหลายชนิดระดับประเทศของประเทศไทยซึ่งจัดเป็นครั้งแรก จัดการแข่งขันโดยองค์การส่งเสริมกีฬาแห่งประเทศไทย จัดขึ้นเมื่อวันที่ 1 – 5 พฤศจิกายน พ.ศ. 2510 ที่จังหวัดพระนคร (กรุงเทพมหานครในปัจจุบัน)
โดยการแบ่งเขตการแข่งขันเป็น 5 เขต ตามความสะดวกของการคมนาคม การแข่งขันนี้มีนักกีฬาและเจ้าหน้าที่ต่าง ๆ เข้าร่วมการแข่งขันประมาณ 800 คน และนักกีฬาที่มีความสามารถจะได้รับการคัดเลือกเป็นผู้แทนของประเทศเข้าร่วมการแข่งขันกีฬาแหลมทอง ครั้งที่ 4 ซึ่งประเทศไทยเป็นเจ้าภาพ
เขตที่ร่วมแข่งขัน
กีฬาเขตแห่งประเทศไทย ครั้งที่ 1 จัดระบบการแข่งขันออกเป็นตัวแทนเขตตามภูมิภาค มีทั้งหมด 5 เขต และมีนักกีฬาเข้าร่วมแข่งขันประมาณ 716 คน
ชนิดกีฬาที่ใช้ในการแข่งขัน
กีฬาแห่งชาติ ครั้งที่ 1 จัดการแข่งขันกีฬา 5 ชนิด ในกีฬาแห่งชาติ ครั้งที่ 1 มีการแข่งขันกีฬาทั้งหมด 16 ชนิด รวมทั้งหมดคิดเป็น 103 ประเภท ได้แก่
สรุปเหรียญรางวัล
เจ้าภาพ (เขต 4)
รายพระนามข่านแห่งคาซัค
เดิมทีชาวคาซัคเป็นหนึ่งในชนเผ่าเร่ร่อนในอุซเบกภายใต้การนำของอะบูไกยาร์ ข่าน, ซึ่งอพยพมาจากทางตะวันออกเฉียงเหนือของ ดาชต์อี ชิปชักทางใต้สู่มา วาราอุน-นาห์รในทศวรรษ 1430 ถึง 1440s และโจมตีบางส่วนของจักรวรรดิติมูริด ผู้นำเผ่าทั้ง 2 คนได้แก่เคเรและจาบิเนกผู้สืบเชื้อสายจากอูรุสข่านและเจงกิสข่านตัดสินใจที่จะแยกออกจากอะบูไกยาร์ ข่าน เหล่าผู้ติดตามเคเรและจาบิเนกเป็นที่รู้จักในนาม อุซเบก-คาซัค,คาซัค เป็นคำภาษาเติร์กซึ่งแปลว่า "คนเร่ร่อน" หรือ "คนจรจัด" อะบูไกยาร์ ข่านสิ้นพระชนม์ใน 1468, ในอีกสามทศวรรษต่อมาผู้ติดตามของเขาหลายคนเริ่มยอมรับถึงอำนาจของอุซเบก - คาซัคข่าน - เคเร, จาบิเนก, และบุตรของเคเร บูรุนดิก ใน 1500, อย่างไรก็ดี, ผู้นำคนใหม่ซึ่งเป็นที่รู้จักในนาม มูฮัมหมัด ไชบานี ข่าน ได้รวบรวมชาวอุซเบกจำนวนมากไว้ด้วยกันภายใต้การควบคุมของเขาและอพยพไปทางใต้สู่อุซเบกิสถานในปัจจุบัน, ขณะที่ชาวอุซเบก-คาซัค, ซึ่งต่อมาถูกเรียกอย่างสั้นว่าคาซัคยังคงอยู่ในที่ราบกว้างใหญ่ อุซเบกยังคงถูกปกครองโดยมูฮัมหมัด ไชบานี ข่านและเชื้อสายของเขา ขณะที่คาซัคถูกปกครองโดยเชื้อสายของเคเรและจาบิเนก
หลังเตาเกข่านสิ้นพระชนม์ใน 1718 อาณาจักรข่านแห่งคาซัคเริ่มเสื่อมอำนาจและไม่เป็นปึกแผ่นอีกต่อไป อาณาจักรแตกเป็น 3 กระโจมหรือยูส,แต่ละกระโจมเป็นอิสระต่อกันและมีข่านของตัวเอง ตลอดศตวรรษที่ 18 รัสเซียยังคงขยายอิทธิพลไปสู่ดินแดนแถบนี้ในส่วนความสัมพันธ์ทางการทูตกับเหล่าข่านแห่งคาซัค, โดยเฉพาะกับกลุ่มกระโจมน้อยทางตะวันตกที่ประกาศตนสวามิภักดิ์ต่อรัสเซียและพระเจ้าซาร์ แม้ว่าคำประกาศเหล่านี้จะไม่ส่งผลกระทบที่แท้จริงเกินกว่าคำพูด เมื่อเข้าสู่ศตวรรษที่ 19, อย่างไรก็ดีรัสเซียเริ่มใช้อำนาจเหนือชาวคาซัคและตำแหน่งของข่าน ชาวรัสเซียเลือกที่จะไม่แต่งตั้งข่านคนใหม่แห่งฝ่ายกระโจมกลางหลังปี ค.ศ. 1819 และยกเลิกตำแหน่งข่านในกระโจมน้อยหลังจากเชอร์กาซี ข่านเสียชีวิตใน 1824.
รัสเซียยังมีอิทธิพลในการจัดตั้งข่านสายใหม่คือ "กระโจมใน" หรือ "โบเกยูส" ประกอบด้วยสมาชิกของกลุ่มกระโจมน้อยซึ่งได้รับอนุญาตใน 1801 ให้ใช้ทุ่งหญ้าทางตะวันตกของแม่น้ำยูราลในดินแดนรัสเซีย ตำแหน่งข่านแห่งกระโจมในดำรงมาถึง 1845 เมื่อรัสเซียล้มล้างระบบข่าน
ทศวรรษ 1840 เคเนสซารีผู้สืบเชื้อสายจากอับเลข่าน ก่อกบฏต่อต้านการปกครองของรัสเซีย ซึ่งในเวลานี้ขยายไปทั่วส่วนใหญ่ของคาซัคสถานสมัยใหม่ เขาได้รับการยอมรับจากผู้นำคาซัคส่วนใหญ่ในชื่อเคเนซารี ข่าน และถือได้ว่าเป็นข่านอย่างเป็นทางการในประวัติศาสตร์ของคาซัคในปัจจุบัน แม้ว่าเขาไม่เคยได้รับการยอมรับจากทางการรัสเซียเช่นนี้ แม้ว่าชาวรัสเซียจะไล่ตามเคเนสซารีมาหลายปีทั่วทั้งที่ราบกว้างใหญ่ เขาก็ได้รับการสนับสนุนอย่างกว้างขวางจากชาวคาซัค และผลที่ตามมาก็คือสามารถหลบเลี่ยงการจับกุมได้จนถึงปี 1847 เมื่อเขาถูกประหารชีวิตในภาคเหนือของคีร์กีซสถาน
นี่คือรายพระนามข่านตั้งแต่ 1456 - 1847.
ฟุตบอลโลก 2026 รอบคัดเลือก โซนยุโรป
การแข่งขัน ฟุตบอลโลก 2026 รอบคัดเลือก โซนยุโรป จะทำหน้าที่เป็นการคัดเลือกทีมฟุตบอลระดับชาติในทวีปยุโรปที่เป็นสมาชิกของสมาคมฟุตบอลยุโรป (UEFA) เพื่อเป็นตัวแทนเข้าแข่งขันฟุตบอลโลก 2026 รอบสุดท้ายซึ่งจะจัดขึ้นในประเทศแคนาดา เม็กซิโก และสหรัฐ สำหรับทวีปยุโรปได้รับสิทธิ์ทั้งหมด 16 ทีมในการแข่งขันครั้งนี้
ทีมที่เข้าร่วมแข่งขัน
ทีมชาติทั้ง 55 ทีมที่เป็นสมาชิกของฟีฟ่าจากยูฟ่า มีสิทธิ์ผ่านเข้ารอบคัดเลือก อย่างไรก็ตาม รัสเซียถูกระงับสิทธิ์อย่างไม่มีกำหนดในวันที่ 28 กุมภาพันธ์ พ.ศ. 2565 จากการเข้าร่วมการแข่งขันของยูฟ่าและฟีฟ่าเนื่องจากการรุกรานยูเครนของประเทศตน ดังนั้น จึงไม่มีความชัดเจนว่าพวกเขาจะลงแข่งขันในส่วนยูฟ่าของรอบคัดเลือกฟุตบอลโลกหรือไม่
กำหนดการ
ด้านล่างนี้คือตารางการแข่งขันรอบคัดเลือกของโซนยุโรปสำหรับฟุตบอลโลก 2026 แต่ละทีมจะถูกจับฉลากสุ่มเพื่อแบ่งเป็นกลุ่มละ 5 ทีม จะลงเล่นนัดแรกในเดือนมีนาคม ค.ศ. 2025 หรือมิถุนายน ค.ศ. 2025 หากพวกเขาเข้าร่วมรอบก่อนรองชนะเลิศหรือเพลย์ออฟเลื่อนชั้น/ตกชั้นของ ยูฟ่าเนชันส์ลีก ฤดูกาล 2024–25 ทีมที่จับฉลากเป็นกลุ่มละสี่คนจะลงเล่นนัดแรกในเดือนกันยายน ค.ศ. 2025 ยังไม่มีการประกาศว่าจะเล่นรอบเพลย์ออฟหลังจากรอบแบ่งกลุ่มหรือไม่
ประชากรศาสตร์เวียดนาม
บทความนี้ว่าด้วยลักษณะประชากรของประเทศเวียดนาม รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
สถิติจำนวนประชากร และสถิติชีพ
=== ข้อมูลจากสหประชาชาติ ===
ไฮพีเรียน (ดาวบริวาร)
ไฮพีเรียน (Greek: Ὑπερίων)เป็นดาวบริวารของดาวเสาร์ ค้นพบโดย William Bond ,George Bond และ William Lassell ในปี 1848
เส้นเมริเดียนที่ 75 องศาตะวันตก
เส้นเมริเดียนที่ 75 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
สำหรับเขตเวลาตะวันออก (ขณะที่ใช้มาตรฐานเวลาที่ UTC−05:00) เส้นนี้ถือเป็นเส้นฐานของเวลาสุริยะเฉลี่ย
จากขั้วโลกสู่ขั้วโลก
! scope="col" width="120" | พิกัด ! scope="col" width="125" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇨🇦 ! scope="row" style="background:#b0e0e6;" | อ่าวบัฟฟิน ! scope="row" | 🇨🇦 ! scope="row" style="background:#b0e0e6;" | แอ่งฟอกซ์ ! scope="row" | 🇨🇦 ! scope="row" style="background:#b0e0e6;" | ช่องแคบฮุดสัน ! scope="row" | 🇨🇦 ! scope="row" | 🇺🇸 ! scope="row" style="background:#b0e0e6;" | อ่าวเดลาแวร์ ! scope="row" style="background:#b0e0e6;" | มหาสมุทรแอตแลนติก ! scope="row" | 🇧🇸 ! scope="row" style="background:#b0e0e6;" | มหาสมุทรแอตแลนติก ! scope="row" | 🇨🇺 ! scope="row" style="background:#b0e0e6;" | ทะเลแคริบเบียน ! scope="row" | 🇨🇴 ! scope="row" | 🇵🇪 ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
แชดวิก โบสแมน
แชดวิก โบสแมน (29 พฤศจิกายน ค.ศ. 1976 – 28 สิงหาคม ค.ศ. 2020) เป็นนักแสดงและโปรดิวเซอร์ชาวอเมริกัน เขาเป็นที่รู้จักในบทซูเปอร์ฮีโร่ของภาพยนตร์เรื่องแบล็กแพนเทอร์ จักรวาลภาพยนตร์มาร์เวล ที่สะดุดตาที่สุดในแบล็กแพนเทอร์ (2018) ซึ่งเขาได้รับรางวัล NAACP Image Award และรางวัลสมาคมนักแสดงภาพยนตร์และโทรทัศน์, กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018), และอเวนเจอร์ส: เผด็จศึก (2019) เขายังแสดงในภาพยนตร์เรื่องอื่น เช่น เผด็จศึกยึดนิวยอร์ก (2019), 5 เลือดอหังการ (2020) และ มา เรนีย์ ตำนานเพลงบลูส์ (2020)​ ที่ทำให้เขาได้รับรางวัลลูกโลกทองคำ​ สาขานักแสดงนำชายยอดเยี่ยมประเภทภาพยนตร์ดรามา โบสแมนเสียชีวิตเมื่ออายุ 43 ปี 4 ปีหลังจากได้รับการวินิจฉัยมะเร็งลำไส้ใหญ่.
คุกเข่า
คุกเข่า (Kneeling) เป็นท่าทางพื้นฐานของมนุษย์ที่เข่าหนึ่งหรือสองข้างแตะกับพื้นและลำตัวเหยียดตรง ในบางวัฒนธรรมการคุกเข่าหมายถึงการแสดงความศรัทธาในศาสนา การขอบคุณ การขอโทษหรือการเคารพบุคคล บางครั้งมีการใช้การคุกเข่าเพื่อแสดงออกเชิงสัญลักษณ์ในการเรียกร้องต่อต้านความอยุติธรรม และอาจใช้เป็นการลงโทษในด้านต่างๆอีกด้วย
เอซาเรีย อิลคานอฟ
เอซาเรีย อิลคานอฟ (Ezaria Ilkhanoff) (ภาษาเปอร์เซีย: ایزاریا ایلخانوف)  หรือ เอซเรียล อิลคาโนอูฟ (Ezrael Illkhanouf) เกิดเมื่อ 3 กรกฎาคม พ.ศ. 2477 ที่ มอสโก เป็นนักมวยสากลสมัครเล่นชาวอิหร่าน และติดทีมชาติอิหร่านเมื่อ พ.ศ. 2498 ได้เข้าร่วมแข่งขันกีฬาเอเชียนเกมส์ พ.ศ. 2501 ในรุ่นฟลายเวท ได้เหรียญทองแดง โดยแพ้คะแนน ฮลา ญุนต์จากพม่าในรอบรองชนะเลิศ และเข้าแข่งขันกีฬาโอลิมปิก พ.ศ. 2503 และกีฬาเอเชียนเกมส์ พ.ศ. 2505 แต่ไม่ได้เหรียญรางวัล
เส้นขนานที่ 60 องศาใต้
เส้นขนานที่ 60 องศาใต้ คือวงกลมละติจูดที่ 60 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 60° ใต้ลากผ่านพื้นที่ดังนี้:
คิมิมาโร่
คิมิมาโร่ ตัวละครในนินจาคาถาโอ้โฮเฮะ หนึ่งในนินจาลูกน้องของโอโรจิมารุ มีวิชากระดูก ซึ่งเป็นขีดจำกัดสายเลือด ที่สามารถนำกระดูกออกมาจากลำตัวช่วยในการต่อสู้ได้ มีกระดูกออกมาไม่ จำกัด อยุ่ในเล่ม 24 Name : Kaguya Kimimaro ปรากฏตัวครั้งแรก : Chapter 199 -Episode 118 สังกัด : โอะโตะงาคุเระ Rank: ไม่ระบุ อาจเป็น โจนิน ฉายา: ไอ้กระดูก เกี่ยวข้องกับ : Ukon, Sakon, Tayuya, Jiroubou, Kidoumaru, Orochimaru
Kimimaro คือ ลูกพี่ใหญ่ประจำ สี่เสียง นินจาองครักษ์ พิทักษ์ โอโรจิมารุ
นุ
นุ, ぬ ในตัวอักษรฮิระงะนะ,หรือ ヌ ในตัวอักษรคะตะกะนะ, คือหนึ่งในตัวอักษรคะนะของญี่ปุ่น.
การเชื่อมทิก
การเชื่อมทิก (Tungsten Inert Gas welding, TIG) หรืออีกชื่อหนึ่งคือการเชื่อมอาร์คทังสเตนแก๊สปกคลุม (Gas Tungsten Arc Welding, GTAW) เป็นกระบวนการเชื่อมแบบอาร์คชนิดหนึ่งที่ใช้ แท่งอิเล็กโทรดเป็นทังสเตนในการเชื่อม บริเวณบ่อหล่อมจะมีแก๊สปกคลุมเพื่อป้องกันบ่อหลอมจากการปนเปื้อนหรือการทำปฏิกิริยากับอากาศรอบข้าง แก๊สเฉื่อยที่ใช้กันทั่วไปคืออาร์กอน หรือ ฮีเลี่ยม อย่างไรก็ตามแก๊สฮีเลี่ยมนั้นราคาแพงกว่าอาร์กอนมาก  ในการเชื่อมมีทั้งแบบเติมลวดและไม่เติมลวดลงไปในบ่อหลอม
ในการเชื่อมมีกระแสไฟฟ้านี้เป็นตัวกระตุ้นให้แก๊สที่ปลายทังสเตนอิเล็กโทรดกลายเป็นไอออน และทำให้กระแสไฟฟ้าไหลผ่านระหว่างทังสเตนอิเล็กโทรดและบ่อหลอมเห็นเป็นลำพลาสมา
การเชื่อมทิกนี้นิยมใช้กับชิ้นงานที่มีลักษณะบาง ทำจากสเตนเลสสตีล และโลหะกลุ่มที่ไม่ได้มีเหล็กเป็นองค์ประกอบหลักเช่น อะลูมิเนียมอัลลอย แมกนีเซียมอัลลอย ทองแดงอัลลอย นิกเกิลอัลลอย และไทเทเนียมอัลลอย เป็นต้น กระบวนการเชื่อมทิกมีข้อเด่นเหนือกระบวนการเชื่อมอื่นๆ เช่น shielded metal arc welding (SMAW) หรือ gas metal arc welding (GMAW) ในด้านการควบคุมคุณภาพและความแข็งแรงของแนวเชื่อม แต่ข้อด้อยคือ เป็นกระบวนการเชื่อมที่ต้องอาศัยทักษะของช่างเชื่อมสูง และไม่เหมาะกับแนวเชื่อมขนาดใหญ่ เนื่องจากกระบวนการเชื่อมทำได้ช้า ทีละน้อย
การประยุกต์ใช้งาน
อุตสาหกรรมการบินและอวกาศเป็นผู้ใช้งานหลักของการเชื่อมทิก มีการใช้กระบวนการนี้อย่างเข้มข้นในอุตสาหกรรมอวกาศยาน อุตสาหกรรมอื่นๆ ก็มีการใช้กระบวนการเชื่อมทิกเช่นกัน โดยมักใช้ในการเชื่อมชิ้นงานที่มีขนาดบาง โดยเฉพาะอย่างยิ่งชิ้นงานที่ไม่ใช่กลุ่มเหล็ก  และมีการใช้บ้างในกระบวนการผลิตจักรยาน  นอกเหนือจากนี้ กระบวนการเชื่อมทิกยังใช้ในการเชื่อมชั้นแรกของงานระบบท่อ  ใช้เชื่อมเพื่อซ่อมบำรุงเครื่องมือเช่น Mold และ Die ที่ทำจากอะลูมิเนียมและ แมกนีเซียม
อุปกรณ์
อุปกรณ์ที่เกี่ยวข้องประกอบด้วย
หัวทอร์ชหรือหัวเชื่อม (welding torch)
หัวทอร์ช หรือหัวเชื่อมทิก คือตัวอุปกรณ์ที่ใช้มือถือขณะเชื่อม เปลวอาร์คที่ใช้หลอมชิ้นงานเกิดขึ้นที่ปลายแท่งทังสเตนที่อยู่ในหัวทอร์ชนี้ แก๊สปกคลุมที่ใช้ในการป้องกันบ่อหลอมก็ถูกปล่อยลงไปที่บ่อหลอมจากหัวทอร์ชนี้เช่นกัน หัวทอร์ชมีทั้งแบบการเชื่อมอัตโนมัติ (Automatic Operation) และการเชื่อมแบบปกติ (Manual Operation) โดยทั่วไปแล้วโครงสร้างของหัวทอร์ชสำหรับการเชื่อมอัตโนมัติและการเชื่อมแบบปกติ นั้นเหมือนกัน มีข้อแตกต่างที่หัวทอร์ชการเชื่อมปกติจะมีด้ามจับให้ผู้เชื่อมถือได้อย่างสะดวก ส่วนหัวทอร์ชสำหรับการเชื่อมอัตโนมัติจะมีอุปกรณ์สำหรับนำไปจับยึดกับอุปกรณ์สำหรับการเชื่อมอัตโนมัติอื่นๆ สำหรับหัวทอร์ชสำหรับการเชื่อมปกติ มุมระหว่างแกนกลางของด้ามจับและแกนกลางของทังสเตนอิเล็กโทรดเรียกว่า head angle นั้นสามารถปรับได้ตามความสะดวกของผู้เชื่อม
ทั้งหัวทอร์ชของสำหรับการเชื่อมอัตโนมัติและการเชื่อมปกติ จะมีระบบหล่อเย็นด้วยน้ำหรืออากาศ โดยทั่วไปถ้าการใช้งานที่กระแสไฟฟ้าไม่เกิน 200 แอมแปร์นั้น จะใช้อากาศเป็นตัวหล่อเย็น  และจะให้น้ำเป็นตัวหล่อเย็นเมื่อใช้กระแสไฟฟ้าสูงกว่านั้นจนถึงประมาณ 600 แอมแปร์
หัวทอร์ชจะมีการต่อสายไฟฟ้าที่มาจากตัวจ่ายกระแสไฟฟ้า มีท่อนำแก๊สปกคลุมจากแหล่งจ่ายแก๊ส เช่นถัง หรือระบบท่อนำแก๊สสำหรับโรงงานขนาดใหญ่ และมีการต่อท่ออากาศหรือน้ำหล่อเย็น
ชิ้นส่วนภายในหัวทอร์ชทำจากทองแดงผสมหรือทองเหลือซึ่งสามารถส่งผ่านความร้อนได้อย่างมีประสิทธิผล ตัวทังสเตนอิเล็กโทรดต้องประกอบอย่างแน่นหนาและตรงศูนย์กับ collet (ตัวยึดจับ) และช่องทางปล่อยแก๊สปกคลุม
ขนาดของหัวฉีด (Nozzle) ของหัวทอร์ชขึ้นอยู่กับปริมาณของแก๊สปกคลุมที่ต้องการ ขนาดของทังสเตรนอิเล็กโทรด และข้อจำกัดด้านพื้นที่ของการทำงาน เช่นระดับความ ยาก ง่าย ของการเข้าถึงบริเวณที่ต้องการเชื่อมบนชิ้นงาน การเพิ่มขนาดของหัวฉีด จะทำให้ได้บริเวณที่ปกป้องด้วยแก๊สปกคลุมที่กว้างขึ้น
ตัวโครงสร้างภายนอกของหัวทอร์ชทำจากวัสดุจำพวกพลาสติกที่สามารถทนความร้อน เป็นฉนวนความร้อน และไม่นำไฟฟ้า เพื่อป้องกันความร้อนและกระแสไฟฟ้าทำอันตรายต่อผู้ใช้งาน